jkorsvik/nowiki_second_scrape_merged huggingface dataset:
Mike Mangini

Mike Mangini (født 18. april 1963 i Newton, Massachusetts) er en amerikansk trommeslager.
Han har spilt trommer for Annihilator, Extreme, James LaBrie, Steve Vai, og fra 2011 for Dream Theater etter at Mike Portnoy sluttet etter 25 år. Han jobber også som lærer på Berklee College of Music i Boston, hvor medlemmene i Dream Theater først møttes. 
Mellom 2002 og 2005 satte han fem rekorder som verdens raskeste trommeslager. Han har også gitt ut boken Rhythm Knowledge hvor han beskriver trommeteknikker.


== Referanser ==


== Eksterne lenker ==
Offisielt nettsted 
(en) Mike Mangini – kategori av bilder, video eller lyd på Commons 
(en) Mike Mangini på Discogs 
(en) Mike Mangini på MusicBrainz 
(en) Mike Mangini på Encyclopaedia Metallum 
(en) Mike Mangini på Songkick 
(en) Mike Mangini på AllMusic 
Mike Mangini på Twitter 
Mike Mangini på Facebook 
Mike Mangini på Myspace
Arno Schmidt

Arno Schmidt (født 18. januar 1914 i Hamburg, død 3. juni 1979) var en tysk forfatter og oversetter.
Schmidt jobbet som assistent for et tekstil-selskap i Greiffenberg, før han begynte å arbeide som forfatter. Ved begynnelsen av den andre verdenskrig i 1939, ble Schmidt innkalt til militærtjeneste i Wehrmacht. Schmidt tjenestegjorde først i Alsace, og etter 1941 hadde han en ganske rolig militærtjeneste i Norge. I 1945 meldte Schmidt seg som frivillig for aktiv tjeneste ved fronten i Nord-Tyskland for å få innvilget et kort hjemmebesøk, slik skikken var. Schmidt brukte også dette besøket til å organisere et avhopp vestover fra Lausitz for seg og sin kone, for å unngå å bli tatt til fange av den sovjetiske Røde armé, som var beryktet for deres mishandling og tortur av krigsfanger og tyske sivile 
under framrykningen i den østlige delen av tysk territorium i sluttfasen av krigen. Schmidt meldte seg selv til de britiske militærstyrkene som var utstasjonert i den tyske provinsen Niedersachsen.
Schmidt var en streng individualist, nesten en solipsist. Misfornøyd med sine opplevelser av Det tredje riket, hadde han en svært pessimistisk verdensanskuelse. I det tyske magasinet Schwarze Spiegel, beskriver Schmidt sin utopi som en tom verden etter en menneskeskapt apokalypse. Selv om Schmidt var en streng ateist, hevdet han ofte at verden ble skapt av et monster kalt Leviathan, hvis natur var blitt videreført til menneskene. Hans skrivestil er preget av en unik og vittig stil med å tilpasse det muntlige språket, som fikk ganske mange glødende beundrere. Videre utviklet han en ortografi som han mente avslørte den sanne betydningen av ord og deres forbindelser mellom hverandre. På 1960-tallet forfattet han en rekke hørespill for tyske radiostasjoner. Ettersom ingen av verkene hans solgte mer enn noen få tusen eksemplarer hver, levde Schmidt i fattigdom. Etter et slag, døde Arno Schmidt mens han var innlagt på et sykehus i Celle, Niedersachsen i Tyskland.


== Referanser ==
Heinrich Abeken

Heinrich Abeken (født 19. august 1809 i Osnabrück i Tyskland, død 8. august 1872) var tysk teolog og prøyssisk bystyremedlem i det tyske utenriksdepartementet i Berlin.
Etter endt videregående utdannelse fra hjemstedet Osnabrück, flyttet Abeken i 1827 for å begynne å studere ved universitetet i Berlin der han skulle studere teologi. Abeken kombinerte snart sine filosofiske og filologiske studier og han ble på denne tiden interessert i kunst og moderne litteratur. I 1834 ble Abeken utnevnt til kapellan for den prøyssiske ambassaden i Roma. Han giftet seg første gang på denne tiden, men bruden døde kort tid etter bryllupet. 
Under krigen mellom Tyskland og Østerrike i 1866 samt under krigene mot Frankrike i 1870 og 1871, bodde Abeken i det prøyssiske militære hovedkvarter. En stor del av de tyske utsendingene fra denne tiden skal ha blitt skrevet av Abeken. Hans helse ble dårligere på disse reisene, og han døde etter en sykdom som hadde vart i flere måneder. Abeken var en sponsor for et arkeologisk institutt i Roma og han var et medlem av Archeological Society of Roma. Han grunnla en vennekrets som drev med gresk litteratur i Berlin.


== Referanser ==


== Litteratur ==
Hedwig Abeken (utg.): Heinrich Abeken. Ein schlichtes Leben in bewegter Zeit. Mittler und Sohn, Berlin 1904. (Digitalisat: [1])
(de) Hans Hermann Fries: «Abeken, Heinrich» i Biographisch-Bibliographisches Kirchenlexikon (BBKL). Bind 26, Nordhausen 2006, ISBN 3-88309-354-8, sp. 3–7.
Wolfgang Frischbier: Heinrich Abeken 1809–1872. Eine Biographie. Schöningh, Paderborn u. a. 2008, ISBN 978-3-506-76538-3 (Wissenschaftliche Reihe der Otto-von-Bismarck-Stiftung Bd. 9)
Wolfgang Frischbier: Heinrich Abeken (1809–1872). In: Lothar Gall, Ulrich Lappenküper (Hrsg.): Bismarcks Mitarbeiter. Schöningh, Paderborn 2009, S. 43–68
Wolfgang Frischbier: Heinrich Abekens Bedeutung für die preußische Expedition an den Nil (1842-1845). In: Ingelore Hafemann (Hrsg.): Preußen in Ägypten - Ägypten in Preußen, Kulturverlag Kadmos (Kaleidogramme, Bd. 59), Berlin 2010, S. 128–154
Abeken, Heinrich i: Maria Keipert, Peter Grupp (Hrsg.): Biographisches Handbuch des deutschen Auswärtigen Dienstes 1871–1945: Band 1 A-F, Ferdinand Schöningh, Paderborn u.a. 2000, ISBN 3-506-71840-1, S. 1 f.
(de) Heinz Gollwitzer: «Abeken, Heinrich Johann Wilhelm Rudolf.» I Neue Deutsche Biographie (NDB). Bind 1, Duncker & Humblot, Berlin 1953, ISBN 3-428-00182-6, s. 8 f. (digitalisering).
Wilhelm Rothert: Allgemeine Hannoversche Biografie, Band 2: Im Alten Königreich Hannover 1814–1866; Hannover: Sponholtz, 1914, S. 9–19
(de) Ludwig Wiese: «Heinrich Abeken». I Allgemeine Deutsche Biographie (ADB). Bind 1, Duncker & Humblot, Leipzig 1875, s. 9–11.
Jonathan Castroviejo

Jonathan Castroviejo Nicolás (født 27. april 1987 i Getxo, Baskerland, Spania) er en profesjonell spansk syklist. Han sykler for Team Sky. Han ble profesjonell syklist i 2010. I sesongene 2008 og 2009 syklet han for det spanske amatør-laget Orbea. Han fikk sin første profesjonelle seier da han vant prologen i Romandie rundt 2011. I dette løpet på 2,9 km hadde han 0,27 sekunder ned til nummer 2. Han er som syklist mest kjent som en klatrer, men han er heller ingen dårlig temposyklist.


== Meritter ==


== Referanser ==


== Eksterne lenker ==
(en) Jonathan Castroviejo – kategori av bilder, video eller lyd på Commons 
(en) Jonathan Castroviejo – Olympedia 
(en) Jonathan Castroviejo – Sports-Reference (OL-resultater – arkivert) 
(en) Jonathan Castroviejo – ProCyclingStats 
(en) Jonathan Castroviejo – Cycling Archives 
(en) Jonathan Castroviejo – Cycling Quotient 
(en) Jonathan Castroviejo – CycleBase
Vårt Land (illegal avis)

Vårt Land, opprinnelig lansert under navnet Rabulist, var en av de illegale avisene som ble utgitt under den tyske okkupasjonen av Norge under andre verdenskrig.
Avisen kom med sitt første nummer sent på høsten 1940. Arne Hagen, Bygningsarbeiderforbundets sekretær, var redaktør og sto for utgivelsen. Den ble stensilert hjemme i hans leilighet.
Det opprinnelige navnet på avisen, Rabulist, var tatt fra en tidligere sosialdemokratisk fagforeningspublikasjon i Hamburg. Avisen kom etter hvert i høyt opplag.
Vårt Land ble rammet da tyskerne slo til under det såkalte «pressekrakket» i 1944. Hagen og mange i gruppa bak avisen ble arrestert. Henry Wahlen var blant de som ble tatt. Han omkom under fangetransporten til Tyskland, da DS «Westfalen» forliste utenfor svenskekysten.


== Referanser ==
Gunnar Lindström

Nils Gunnar Lindström (født 11. februar 1896 i Eksjö, død 6. oktober 1951 i Eksjö) var en svensk friidrettsutøver som deltok i de olympiske leker 1920 i Antwerpen, 1924 i Paris og 1928 i Amsterdam.
Lindsröm vant en olympisk sølvmedalje under OL 1924 i Paris. Han kom på andreplass i spydkast bak Jonni Myyrä fra Finland. Det var tjueni deltakere fra femten nasjoner som deltok i spydkonkurransen som ble avviklet 6. juli 1924. Samme år satt Lindstöm verdensrekord i spydkast i Eksjö med et kast på 66,62 meter. Året etter forbedret han rekorden til 67,31 meter.  Under Sommer-OL 1920 i Antwerpen kom han på sjetteplass i spydkast.


== OL-medaljer ==
 1924  Paris - Bronse i friidrett, spydkast  Sverige


== Referanser ==


== Eksterne lenker ==
(en) Gunnar Lindström – Olympics.com 
(en) Gunnar Lindström – Olympic.org 
(en) Gunnar Lindström – Olympedia 
(en) Gunnar Lindström – Sports-Reference (OL-resultater – arkivert) 
(en) Gunnar Lindström – databaseOlympics.com (arkivert) 
(sv) Gunnar Lindström – Sveriges olympiske komité 
(en) Gunnar Lindström – Track and Field Statistics
James Morris Webb

James Morris Webb (fødsels- og dødsår ukjent) var en kristen predikant fra USA som var virksom ca 1910-1930, knyttet til The African Methodist Episcopal Church, som regnes som det første afroamerikanske kirkesamfunnet i USA. Han var en av flere predikantene fra dette kirkesamfunnet som agiterte for en svart nasjonalisme og et samfunns- og kristensyn som fremhevet afroamerikanernes rolle i historien.
I 1919 utga han boken The Black Man, The Father Of Civilization, Proven By Biblical History. Han skrev også andre pamfletter, og rykket i november 1913 inn en annonse i The Chicago Defender med et bilde av Jesus som en svart mann. Webbs intensjon var å 
«vise kjærlighet til sin rase» og «vise at Bibelen handler om svarte».Webb ble senere en av Marcus Garveys medarbeidere i Universal Negro Improvement Association.


== Tekster på norsk ==
Hans preken «Meses ble reddet av en negerkvinne» fra 1927 er utgitt på norsk i antologien Svart Messias, 2011.


== Referanser ==
Peter Li Hongye

Peter Li Hongye (født 6. januar 1920 i fylket Gong i Henan i Kina, død 23. april 2011) var en kinesisk katolsk undergrunnsbiskop.
Han var biskop av det katolske bispedømmet Luoyang i provinsen Henan i Folkerepublikken Kina. Han døde brått under påskevigilieliturgien.Han studerte til prest årene 1937–1943 ved presteseminaret i Kaifeng, og ble presteviet 22. april 1944. Han ble så sogneprest i Yanshi.
Li Hongye ble arrestert i Yanshi i 1953 og holdt fengslet i tredve år før han ble løslatt og kunne søke legehjelp for en paralyse han hadde utviklet. Han kom seg senere nok til å kunne gjenoppta sjelesørgerisk arbeid.
Han ble arrestert flere ganger senere også, blant annet i 1994 og i 2001.
Fra 1980-tallet og frem til sin død levde han under konstant overvåkning eller husarrest.
Biskop Peter Li Hongye ble ordinert til undergrunnsbiskop av Luoyang i 1987 — et bispedømme som i 2010 hadde 10 000 troende, samt 20 prester og 20 ordenssøstre.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini, O.S.B. (1852-1918) *1900
Kardinal Pietro Fumasoni Biondi (1872-1960) *1916
Erkebiskop Mario Zanin  (1890-1958) *1934
Kardinal Paul Yü Pin (Yu Bin) (1901-1978) *1936
Biskop Giuseppe Ferruccio Maurizio Rosà, O.F.M. (1888-1961) *1946
Biskop Peter Joseph Fan Xueyan (1907-1992) *1951
Biskop Julius Jia Zhiguo (1934- ) *1980
Biskop Peter Li Hongye (1920-2011) *1987


== Referanser ==
Eugene Oberst

Eugene Oberst (født 23. juli 1901, død 30. mai 1991) var en amerikansk sportsutøver som deltok i de olympiske leker 1924 i Paris.
Oberst vant en olympisk bronsemedalje i friidrett under OL 1924 i Paris. Han kom på tredjeplass i  spydkast bak Jonni Myyrä fra Finland og Gunnar Lindström fra Sverige. Det var tjueni deltakere fra femten nasjoner som deltok i spydkonkurransen som ble avviklet 6. juli 1924. 


== OL-medaljer ==
 1924  Paris - Bronse i friidrett, spydkast  USA


== Eksterne lenker ==
(en) Eugene Oberst – Olympedia 
(en) Eugene Oberst – Sports-Reference (OL-resultater – arkivert) 
(en) Eugene Oberst – Track and Field Statistics
Grotli

Grotli er en bygd som ligger der Gamle Strynefjellsveien tar av fra riksvei 15 vest i Skjåk kommune. Veikrysset og hotellet ligger om lag 925 moh. Grotli ligger nederst i Breiddalen som regnes som utgangspunkt for Ottadalen. Planer om vei til Geiranger, etter hvert også Stryn, førte til opprettelse av en statlig fjellstue i 1869. Veiene ble åpnet i henholdsvis 1889 og 1894, og i 1905 ble det opprettet et privat høyfjellshotell på Grotli. Siden 1977 har det vært helårsvei til Stryn. 
Det er fast bosetning på Grotli. Det er flere hyttefelt på Grotli og skitrekk i tilknytning til hotellet.


== Referanser ==
Kongsposten

Kongsposten var en av de illegale avisene som ble utgitt under den tyske okkupasjonen av Norge under andre verdenskrig. Den kom ut i Flekkefjord.Kongsposten ble utgitt fra august til desember 1941, og var en stensilert avis. Utgivere var blant andre Ola Eide, Tor Njaa, Gudmund Seland, Johannes Seland og Gunvald Tomstad. Gruppa kunne distribuere den illegale avisen portofritt gjennom posten med Quislings «solmerke» på konvoluttene. På denne måten ble avisen sendt i posten fra Kristiansand.
Den spesielle forsendelsen ble mulig fordi Tomstad hadde meldt seg inn i NS for å dekke en illegal radiosender gruppa drev. I NS ble han utnevnt til propagandaleder for NS i Vest-Agder, og fikk dermed fri tilgang til postdistribusjon. Kongsposten ble til sluttet stanset fordi gruppa bak avisen måtte sikre driften av radiostasjonen.
Av deltagerne i gruppa mistet Tor Njaa senere livet i tysk fangenskap.


== Referanser ==
Robert LeGendre

Robert «Bob» Lucien LeGendre (født 7. januar 1898, død 21. januar 1931) var en amerikansk sportsutøver som deltok i de olympiske leker 1920 i Antwerpen og 1924 i Paris.
LeGendre vant en olympisk bronsemedalje i friidrett under OL 1924 i Paris. Han kom på tredjeplass i  femkamp bak Eero Lehtonen fra Finland og Elemér Somfay fra Ungarn. Femkampen besto av følgende fem grener: lengdehopp, spydkast, 200 meter, diskos og 1500 meter. Det var tretti deltakere fra sytten nasjoner som deltok i femkampen som ble avviklet 7. juli 1924. Det var siste gangen som femkamp for menn var med på det olympiske programmet. 
LeGendre kom på fjerdeplass i femkampen under OL 1920 i Antwerpen.


== OL-medaljer ==
 1924  Paris - Bronse i friidrett, femkamp  USA


== Referanser ==


== Eksterne lenker ==
(en) Robert LeGendre – Olympedia 
(en) Robert LeGendre – Sports-Reference (OL-resultater – arkivert) 
(en) Robert LeGendre – databaseOlympics.com (arkivert) 
(en) Robert LeGendre – Track and Field Statistics
Verdenscupen i hurtigløp på skøyter 2010/11 – Verdenscup 6

Verdenscupen på skøyter 2010/11 – Verdenscup 6 ble avholdt i Sport Komplex Krylatskoje i Moskva, Russland 28.-30. januar 2011. 


== Tidsskjema ==
Totalt var 70 kvinner og 99 herrer påmeldt inkludert reserver. 
Nordmennene Håvard Bøkko og Mikael Flygind Larsen tok hver sin 3.-plass på henholdsvis05 000m og01 000m og sammen med Sverre Lunde Pedersen tok de 2.-plass på lagtempo. Dette var Mikaels første individuelle pall-plassering i World Cup noensinne. På spinnesiden ble de norske kvinnene (Ida Njåtun, Hege Bøkko og Mari Hemmer) best sammen i lagtempo med sin 2.-plass.
De andre norske deltagerne som ble med til Moskva var: Fredrik van der Horst, Henrik Christiansen, Øystein Grødum, Espen Aarnes Hvammen og Christoffer F. Rukke og de hadde med seg landslagstrener Jarle Pedersen, landslagstrener Janne Hänninen og fysioterapeut Michael Stöberl.


== Medaljesammendrag A-gruppen ==


=== Herrer ===


=== Damer ===


== Resultater 28. januar, 1. dag ==


=== Herrer 500m (1) ===


=== Damer 500m (1) ===


=== Herrer 1500m ===


=== Damer 3000m ===


== Resultater 29. januar, 2. dag ==


=== Herrer 500m (2) ===


=== Damer 500m (2) ===


=== Damer 1500m ===


=== Herrer 5000m ===


== Funksjonærer ==
Overdommere var Debora Sighel, Italia for kvinner og Hannu Koivu, Finland for menn.
Startere var Wim Boerdijk, Nederland og Anatolij Krasjeninin Russland for kvinner og Hartmut Weirauch, Tyskland og Roman Danilov, Russland for menn.


== Eksterne lenker ==
(ru) Offisiell hjemmeside for stevne
(en) ISU Announcement for Verdenscupstevne.
(no) NSF sin menyside for stevnet.
(en) ISU sin meny for resultater.
(en) Resultater på SpeedSkatingNews.info
(en) Meny-side for resultater på SpeedskatingResults.com (fra verdenscup nr 6, sesongen 2010/2011 i Moskva).
(en) Resultater Damer og Herrer på The-Sports.org
(nl) Menyside for resultater på Effesport.nl
(en) Presseskriv fra ISU etter konkurransen.
Emerson Norton

Emerson Carlysle Norton (født 16. november 1900, død 10. mars 1986) var en amerikansk sportsutøver som deltok i de olympiske leker 1924 i Paris.
Norton vant en olympisk sølvmedalje i friidrett under OL 1924 i Paris. Han kom på andreplass i  tikamp bak sin landsmann Harold Osborn. Det var trettiseks deltakere fra tjueto nasjoner som deltok i tikampen som ble avviklet 11. og 12. juli 1924. 


== OL-medaljer ==
 1924  Paris - Bronse i friidrett, tikamp  USA


== Eksterne lenker ==
(en) Emerson Norton – Olympedia 
(en) Emerson Norton – Sports-Reference (OL-resultater – arkivert) 
(en) Emerson Norton – Track and Field Statistics
Jack Holldorff

Jack Holldorff (født 28. mars 1997) er en norsk og samisk skuespiller og gitarist. 
Holldorff spilte rollen som Mathias i TV-serien AF1. 


== Filmografi ==
AF1 (2008–2010) som Mathias


== Eksterne lenker ==
(en) Jack Holldorff på Internet Movie Database 
(no) Jack Holldorff hos Filmfront 
(en) Jack Holldorff hos The Movie Database
Sea of Tunes

Sea of Tunes var et musikkforlag som ble etablert i 1962 av Murry Wilson, manageren til The Beach Boys, for å distribuere og publisere sangene som Brian Wilson og Mike Love skrev for bandet.
Etter at Murry Wilson ble sparket som The Beach Boys' manager i 1964, fortsatte han som forlegger. I 1969 solgte han Sea of Tunes for 750 000 dollar til A&M Records. Han mente at bandet hadde sett sine beste dager, og trodde at han gjorde dem en tjeneste ved å selge forlaget. De ble derimot forbannet, spesielt Brian Wilson og Mike Love som nå måtte finne seg i at andre eide rettighetene til deres sanger.
Flere år etter Murry Wilsons død gikk Brian Wilson til søksmål for å få tilbake rettighetene. Han mente blant annet at salget var ugyldig, med påstanden om at faren hadde forfalsket hans underskrift da forlaget ble solgt. Brian Wilson tapte rettssaken, men ble tilkjent 25 millioner dollar i skadeerstatning og som kompensasjon for tidligere ikke utbetalte honorarer. Mike Love påsto at han ikke hadde blitt kreditert som låtskriver på flere av sangene han var med på å skrive. På grunn av at de ikke kunne bli enige om hvor mye Love skulle ha, måtte Mike Love saksøke Brian Wilson for å få sin andel av honorarene. Love ble i retten tilkjent 13 millioner dollar av det Brian Wilson hadde fått.
Aleksander Klumberg

Aleksander Klumberg (født 17. april 1899, død 10. februar 1958) var en estisk sportsutøver som deltok i de olympiske leker 1920 i Paris og 1924 i Paris.
Klumberg vant en olympisk bronsemedalje i friidrett under OL 1924 i Paris. Han kom på redje plass i  tikamp bak Harold Osborn og Emerson Norton begge fra USA. Det var trettiseks deltakere fra tjueto nasjoner som deltok i tikampen som ble avviklet 11. og 12. juli 1924. 
Under Sommer-OL 1920 i Antwerpen kom han på femteplass i spydkast og i femkampen ble han nummer åtte og i tikamp nummer femten.


== OL-medaljer ==
 1924  Paris - Bronse i friidrett, tikamp  Estland


== Referanser ==


== Eksterne lenker ==
(en) Aleksander Klumberg – Olympedia 
(en) Aleksander Klumberg – Sports-Reference (OL-resultater – arkivert) 
(en) Aleksander Klumberg – databaseOlympics.com (arkivert) 
(en) Aleksander Klumberg – Track and Field Statistics
Taboo (rapper)

Jamie Luiz Gómez (født 14. juli 1975) bedre kjent som Taboo, er en rapper og en skuespiller. Han er mest kjent som et medlem av HipPop gruppa Black Eyed Peas


== Personlig liv ==
Taboo ble født i Los Angeles, California. Han vokste opp i nabolaget kalt Boyle Heights. Hans foreldre er Aurora Sifuentes og Jimmy Gomez, de var begge meksikansk-amerikanere. Han har på sin mors side slekt i den nordamerikanske indianerstammen shoshone. Han gikk på Rosemead High School, og har studert på (skaffet sin utdannelese på) Garvey Intermediate. Like før han fylte 33 (12. juni 2008) giftet han seg med Jaymie Dizon. De har sammen to barn; Jimmy Jalen Gomez (født 19. juli 2009) og  Journey (født 26. april 2011). Taboo har også en annen sønn fra et annet forhold; Joshua (født 17. oktober 1993).


== Musikkarriere ==


=== The Black Eyed Peas ===
Taboo ble en medlem av hip-pop gruppa Black Eyed Peas i 1995. Gruppen het da Atban Klann, og de andre gruppemedlemmene var will.i.am, apl.de.ap, Mark Degraff og Robert Byrne. Etter flere endringer frem til 2001, med noen ut og innskiftinger av medlemmer (Degraff og Byrne hadde sluttet, og Fergie hadde blitt med) skiftet gruppen navn til The Black Eyed Peas. I dag er Taboo en av de fire medlemmene av gruppa og har en sentral rolle.


=== Soloarbeid ===
I 2008 ga Taboo ut sitt eget soloalbum kalt T.A.B.O.O. Der har han samarbeidet med flere andre artister som Shakira,  Blu Cantrell og Juanes. Han har selv uttalt at han har i planene å samarbeide med flere andre artister i fremtiden. Taboo har også hjulpet til med å skrive og synge ved flere filmsanger fra blant annet  Coach Carter, Legally Blonde, Harold & Kumar Go to White Castle, and Barbershop 2.


== Skuespiller ==
Taboos første skuespillerrolle var i filmen Dirty (2005) der han spilte "Ramíres." I 2007 dukket han opp i filmen Cosmic Radio, der man finner noen kjente skuespillere. I filmen Street Fighter: The Legend of Chun-Li (2009) spilte han karakteren Vega. Han har også vært dommer på en av MTVs reality programmer.


== Biografi ==
2011: Fallin' Up: My Story, skrevet sammen med Stevie Dennis


== Referanser ==


== Kilder ==
https://web.archive.org/web/20110129001535/http://tabmagnificent.com/
http://giantmag.com/articles/giant-magazine-staff/talking-withtaboo
https://archive.is/20120711114530/http://dipdive.com/member/taboo/blog/1140
http://www.usatoday.com/life/music/2007-10-01-2778755976_x.htm
https://web.archive.org/web/20070927195904/http://www.bakotopia.com/home/Blog/bakotunes/1025


== Eksterne lenker ==
Offisielt nettsted 
(en) Taboo (rapper) – kategori av bilder, video eller lyd på Commons 
(en) Taboo på Discogs 
(en) Taboo på Discogs 
(en) Taboo på MusicBrainz 
(en) Taboo på MusicBrainz 
(en) Taboo på SoundCloud 
(en) Taboo på AllMusic 
(en) Taboo på AllMusic 
(en) Taboo på Internet Movie Database 
(fr) Taboo på Allociné 
(en) Taboo på AllMovie 
(en) Taboo hos The Movie Database 
Taboo on Talk of Fame